
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 907 

13 Ιουλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανώτατου ορίου αριθμού ημερών 
μετακινήσεων εκτός έδρας -εντός περιοχής 
δικαιοδοσίας- για εκτέλεση υπηρεσίας στο 
εσωτερικό και το εξωτερικό (συμπεριλαμβανομένης 
και της Ελλάδας) του τακτικού προσωπικού των 


Υπηρεσιών Ε.Ο.Τ. Εξωτερικού για το έτος 2006. 1 

Σύσταση ελεγκτικής ομάδας για τη διενέργεια 
ελέγχου στο Περιφερειακό Επιχειρησιακό 
Πρόγραμμα ΗΠΕΙΡΟΥ. 2 

Καθορισμός αποδοχών αποκλειστικών αδελφών 
νοσοκόμων όλης της χώρας. 3 


Καθορισμός των όρων αμοιβής και εργασίας των 
Μουσικών που απασχολούνται σε Δημοτικές 
Επιχειρήσεις Πολιτιστικής Ανάπτυξης, Δημοτικούς 
Οργανισμούς κ.λ.π. με μορφή Ν.Π.Ι.Δ. 4 

Καθιέρωση ανωτάτων ορίων υπερωριακής 
απασχόλησης, των εργαζομένων σε Βιομηχανικές, 
Βιοτεχνικές επιχειρήσεις, εκμεταλλεύσεις και 
εργασίες, για το Β' ημερολογιακό εξάμηνο 


2006. 5 

Καθορισμός αριθμού θέσεων για το Δήμο Μελισσίων 
που πληρούνται από άτομα που προστατεύονται 
από το ν. 2643/1998 και κατανομή των θέσεων 
αυτών. 6 

Επιστημονική διασύνδεση της Μονάδας Χρόνιας 
Αιμοκάθαρσης «ΛΑΪΚΗ ΜΕΡΙΜΝΑ ΕΠΕ» με το 
Γενικό Νοσοκομείο «ΑΣΚΛΗΠΙΕΙΟ» Βούλας. 7 

Λειτουργία καταστημάτων κατά τις Κυριακές και 
αργίες, στο Νομό Λευκάδας. 8 

Καθιέρωση υπερωριακής απασχόλησης με αμοιβή 
κατά τις απογευματινές ώρες, Κυριακές και 
εξαιρέσιμες ημέρες ή κατά τις νυχτερινές ώρες, 
των υπαλλήλων της Ν.Α. Λασιθίου για το Β' 
εξάμηνο 2006. 9 


ΑΠΟΦΑΣΕΙ Σ 

Αριθμ. 2/19814/0022 (1) 

Καθορισμός ανωτάτου ορίου αριθμού ημερών 
μετακινήσεων εκτός έδρας -εντός περιοχής 
δικαιοδοσίας- για εκτέλεση υπηρεσίας στο εσωτερικό 
και το εξωτερικό (συμπεριλαμβανομένης και της 
Ελλάδας) του τακτικού προσωπικού των Υπηρεσιών 
Ε.Ο.Τ. Εξωτερικού για το έτος 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το ν. 2685/1999 (άρθρο 2 παρ. 3) «Κάλυψη δαπανών 
μετακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α'/18.2.1999). 

2. Το π.δ. 122/17.3.2004 «Ανασύσταση Υπουργείου 
Τουρισμού (ΦΕΚ 85 Α717.3.2004). 

3. Το π.δ. 33/15.2.2006 «Διορισμός μελών της Κυβέρνησης, 
Υπουργών Αναπληρωτή Υπουργού και Υφυπουργών». 

4. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης» (ΦΕΚ 187/11.10.2004 Α'), άρθρο 
2 παρ. Ια «Εποπτευόμενα Νομικά Πρόσωπα». 

5. Την υπ’ αριθμ. 1153/20.4.2004 απόφαση περί 
«Ανάθεσης αρμοδιοτήτων στον Υφυπουργό Τουρισμού 
Α. Λιάσκο» (ΦΕΚ 591 Β'/21.4.2004). 

6. Τα υπ’ αριθμ. 502560/5.12.2005 & 511135/31.1.2006 
έγγραφα του ΕΟΤ. 

7. Το γεγονός ότι για την εν λόγω δαπάνη, η οποία 
ανέρχεται στο ποσό των € 395.000 περίπου, υπάρχει 
εγγεγραμμένη πίστωση στον τακτικό προϋπολογισμό 
του Ε.Ο.Τ., οικονομικού έτους 2006 (ΚΑ 4212). 

8. Την υπ’ αριθμ. 37930/ΔΙΟΕ 1264/14.10.2005 απόφαση 
καθορισμού αρμοδιοτήτων των Υφυπουργών Οικονομίας 
και Οικονομικών. 

9. Τις υφιστάμενες υπηρεσιακές ανάγκες, 
αποφασίζουμε: 

1. Καθορίζουμε για το έτος 2006 τον ανώτατο αριθμό 
ημερών μετακινήσεων εκτός έδρας - εντός της περιοχής 

δικαιοδοσίας για εκτέλεση υπηρεσίας στο εσωτερικό και 
το εξωτερικό (συμπεριλαμβανομένης και της Ελλάδας) 
για τους μονίμους υπαλλήλους που υπηρετούν στις 
Υπηρεσίες Εξωτερικού Ε.Ο.Τ., ως εξής: 


ΥΠΗΡΕΣΙΕΣ ΕΞΩΤΕΡΙΚΟΥ 

ΑΡΙΘΜΟΣ ΗΜΕΡΩΝ 
ΜΕΤΑΚΙΝΗΣΕΩΝ 

Γραφείο ΜΕΓ. ΒΡΕΤΑΝΙΑΣ - ΙΡ¬ 
ΛΑΝΔΙΑΣ 

55 

Γραφείο ΑΜΕΡΙΚΗΣ (Ν.ΥΟΡΚΗ) 

55 

Παράρτημα ΚΑΝΑΔΑ 

10 

Γραφείο ΑΥΣΤΡΑΛΙΑΣ - Ν. ΖΗ¬ 
ΛΑΝΔΙΑΣ 

20 

Γραφείο ΙΤΑΛΙΑΣ (ΜΙΛΑΝΟ) 

35 

Παράρτημα ΡΩΜΗΣ 

30 

Γραφείο ΓΑΛΛΙΑΣ 

40 

Γραφείο ΟΛΛΑΝΔΙΑΣ 

35 

Παράρτημα ΒΕΛΓΙΟΥ - ΛΟΥΞΕΜ¬ 
ΒΟΥΡΓΟΥ 

30 

Γραφείο ΓΕΡΜΑΝΙΑΣ (Φρα- 
γκφούρτη) 

90 

Παράρτημα ΜΟΝΑΧΟΥ 

35 

Παράρτημα ΕΛΒΕΤΙΑΣ 

35 

Γ ραφείο ΑΥΣΤΡΙΑΣ 

30 

Γραφείο ΡΩΣΙΑΣ & Κ.Α.Κ. 

30 

Γραφείο ΙΑΠΩΝΙΑΣ 

35 

Γραφείο ΙΣΡΑΗΛ 

30 

Γραφείο Β. ΕΥΡΩΠΗΣ 
(Περιοχή δικαιοδοσίας Σουηδία- 
Νορβηγία-Δανία-Φινλανδία- 
Εσθονία-Λετονία-Λιθουανία) 

50 

Γ ραφείο ΤΣΕΧΙΑΣ (Περιοχή δικαι¬ 
οδοσίας Τσεχία-Σλοβακία-Πολω- 
νία-Ουγγαρία) 

40 

Γραφείο ΙΣΠΑΝΙΑΣ 

30 

Γραφείο ΚΙΝΑΣ (ΠΕΚΙΝΟ) 

30 

Γραφείο ΡΟΥΜΑΝΙΑΣ 

40 

ΣΥΝΟΛΟ ΗΜΕΡΩΝ 

785 


2. Η προβλεπόμενη συνολική δαπάνη ανέρχεται στο 
ποσό των € 395.000 περίπου για το 2006 σε βάρος 
του προϋπολογισμού των Υπηρεσιών του Εξωτερικού 
του ΕΟΤ, ΚΑ 4212 στον οποίο υπάρχει αντίστοιχη πί¬ 
στωση. 

3. Οι εντολές μετακινήσεων που θα πραγματοποιη¬ 
θούν στα πλαίσια των ανωτέρω καθοριζομένων συνο¬ 
λικών ημερών (785) θα εγκρίνονται εκ των προτέρων 
με απόφαση του κατά περίπτωση αρμόδιου οργάνου, 
σύμφωνα με τις ισχύουσες διατάξεις. 

4. Δεν επιτρέπεται σε καμία περίπτωση υπέρβαση 
του αριθμού ημερών μετακίνησης που καθορίζονται ως 
άνω. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 

-♦- 

Αριθμ. 2220/0051 (2) 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 
ΗΠΕΙΡΟΥ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις τον άρθρου 17 του ν. 2860/2000 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/τ. 
Α'/2000), όπως τροποποιήθηκε με το άρθρο 23 του ν. 
3148/2003 (ΦΕΚ 136 Α'). 

2. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432 τ. Β'). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ 1170 Β'). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ 310 Β'). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ) για το έτος 2006. 

6. Το εγκεκριμένο ετήσιο πρόγραμμα της Τεχνικής 
Βοήθειας της ΕΔΕΑ, για το έτος 2006. 

7. Την ανάγκη διενέργειας ουσιαστικού ελέγχου στο 
Περιφερειακό Επιχειρησιακό Πρόγραμμα ΗΠΕΙΡΟΥ, σε 
ενέργειες του ΕΤΠΑ, στο πλαίσιο ελέγχου των προ¬ 
γραμμάτων του Γ' ΚΠΣ. 

8. Το γεγονός ότι από τις διατάξεις αυτής της 
απόφασης προκαλείται δαπάνη 1.500,00 Ευρώ πλέον 
εργοδοτικών εισφορών, για την αμοιβή των ελεγκτών, 
η οποία θα καλυφθεί από το Πρόγραμμα της Τεχνικής 
Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Περιφερειακό Επιχειρησιακό 
Πρόγραμμα ΗΠΕΙΡΟΥ και συγκεκριμένα: 

Α) Στην Πράξη: «Βελτίωση - Ανακαίνιση της παλαιός 
Εθνικής Οδού Ιωαννίνων - Αρτας», με κωδικό ΟΠΣ 82834 
και συγκεκριμένα στο 4° υποέργο με τίτλο «Βελτίωση 
- Ανακαίνιση τμήματος από Βρυσούλα έως νέα Εθνική 
Οδό Ιωαννίνων - Αρτας - Κόμβος Ανατολής της παλαι¬ 
ός Εθνικής Οδού Ιωαννίνων-Άρτας», με Τελικό Δικαιού- 
χο-Προϊσταμένη Αρχή τη Διεύθυνση Δημοσίων Έργων 
(ΔΔΕ) της Περιφέρειας Ηπείρου και Διευθύνουσα - Επι- 
βλέπουσα Υπηρεσία τη Διεύθυνση Ελέγχου Κατασκευής 
Έργων (ΔΕΚΕ) της Περιφέρειας Ηπείρου. 

Β) Στην Πράξη: «Δρόμος Λωρίδας-Σαγιάδας», με 
κωδικό ΟΠΣ 85489 και συγκεκριμένα στο Τ υποέργο με 
τον ομώνυμο τίτλο, με Τελικό Δικαιούχο - Προϊσταμένη 

Αρχή τη Διεύθυνση Τεχνικών Υπηρεσιών (ΔΤΥ) της 
ΝΑ Θεσπρωτίας και Διευθύνουσα - Επιβλέπουσα 
Υπηρεσία το Τμήμα Εκτέλεσης Εργων της (ΔΤΥ) της 
ΝΑ Θεσπρωτίας. 

Γ) Στο σύστημα διαχείρισης του Τελικού Δικαιούχου: 
Διεύθυνση Δημοσίων Έργων της Περιφέρειας Ηπεί¬ 
ρου. 

2. Μέλη της Ελεγκτικής ομάδας ορίζονται οι εξής: 

Ιωάννης Πετράκης, δημοσιονομικός, υπάλληλος της 

51ης Διεύθυνσης Προγραμματισμού και Ελέγχων του 
ΓΛΚ, ως συντονιστής της ομάδας ελέγχου, 

Αννα Μαργαριτοπούλου, πολιτικός μηχανικός, υπάλλη¬ 
λος της 51ης Διεύθυνσης Προγραμματισμού και Ελέγχων 
του ΓΛΚ και 

Δημοσθένης Αντωνόπουλος, δημοσιονομικός, υπάλλη¬ 
λος της 51ης Διεύθυνσης Προγραμματισμού και Ελέγχων 
του ΓΛΚ. 

3. Ο έλεγχος θα διενεργηθεί κατά το χρονικό διά¬ 
στημα από 10.7.2006 έως 21.7.2005. Για τις διαδοχικές 
μετακινήσεις των ελεγκτών είναι δυνατή η χρήση Ι.Χ. αυ¬ 
τοκινήτου, ή ταξί (εντός των ορίων του εκάστοτε Νομού) 
ή οποιουδήποτε άλλου μέσου μαζικής μεταφοράς. 

4. Έργο της Ελεγκτικής Ομάδας ειδικότερα είναι: 

Ο έλεγχος της διαδικασίας ένταξης των ελεγχόμενων 
πράξεων στο Περιφερειακό Επιχειρησιακό Πρόγραμμα 
ΗΠΕΙΡΟΥ. 

Η διαπίστωση της πορείας υλοποίησης των ελεγχό¬ 
μενων υποέργων, σύμφωνα με τις εθνικές και κοινοτικές 
διατάξεις. 

Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

Η επιτόπια εξακρίβωση της πορείας υλοποίησης του 
φυσικού αντικειμένου των ελεγχόμενων υποέργων. 

Ο έλεγχος του συστήματος διαχείρισης του Τελικού 
Δικαιούχου «Διεύθυνση ΔημοσίωνΈργων της Περιφέρειας 
Ηπείρου», σε ότι αφορά τη δυνατότητα αποτελεσματικής 
εκτέλεσης συγχρηματοδοτούμενων πράξεων, σύμφωνα 
με τις εθνικές και κοινοτικές διατάξεις, 

5. Μετά το πέρας τοι ελέγχου θα συνταχθεί έκθεση 
με τα αποτελέσματα ελέγχου (άρθρο 1 παρ. 1 της υπ’ 
αριθμ. 907/052/2.7.2003 (ΦΕΚ 878/2.7.2003 τ. Β') κοινής 
υπουργικής απόφασης. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 11781 (3) 

Καθορισμός αποδοχών αποκλειστικών αδελφών νο¬ 
σοκόμων όλης της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του άρθρου 29 του ν. 1558/1985 «Κυ¬ 
βέρνηση και Κυβερνητικά Όργανα» όπως τροποποιήθηκε 
με τις παρ. 4 και 8 του άρθρου 7 του ν. 1941/1991 και 


του άρθρου 29Α του ίδιου νόμου που προστέθηκε με το 
άρθρο 27 του ν. 2081/1992 (154Α') και αντικαταστάθηκε 
με το άρθρο 1 παρ. 2α του ν. 2469/1997 (38Α') και του 
άρθρου 5 του π.δ. 368/1989 (163Α'). 

2. Τις διατάξεις του α.ν. 435/1968 (ΦΕΚ 124/Α'/ 
4.6.1968). 

3. Το γεγονός ότι δεν υπάρχει αντίστοιχη επαγγελ¬ 
ματική οργάνωση των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης 
εργασίας για την εν λόγω κατηγορία μισθωτών. 

4. Την από 12.4.2006 Εθνική Γενική Συλλογική Σύμβα¬ 
ση Εργασίας ετών 2006 και 2007 (Πράξη κατάθεσης 
Υπουργείου Απασχόλησης και Κοινωνικής Προστασίας 
14/13.4.2006). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίαση του στις 17.4.2006. 

6. Το π.δ. 81/2002 (ΦΕΚ 57/Α'/21.3.2002) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

7. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμό της σει¬ 
ράς τάξης των Υπουργείων» (ΦΕΚ 513/Β710.3.2004). 

8. Την υπ’ αριθμ. 80030/19.4.2006 (ΦΕΚ 501/Β719.4.2006) 
κοινή απόφαση Πρωθυπουργού και Υπουργού Απασχό¬ 
λησης και Κοινωνικής Προστασίας «Ανάθεση αρμοδιο¬ 
τήτων στον Υφυπουργό Απασχόλησης και Κοινωνικής 
Προστασίας», αποφασίζουμε: 

1. Στις διατάξεις της παρούσας απόφασης υπά¬ 
γονται οι Αποκλειστικές Αδελφές Νοσοκόμες, που 
απασχολούνται σε ασθενείς που νοσηλεύονται στα 
πόσης φύσεως Νοσηλευτικά Ιδρύματα και κλινικές όλης 
της χώρας. 

2. Το κατώτατο ημερομίσθιο αυτών διαμορφώνεται 
για τα έτη 2006 και 2007 ως ακολούθως: 


Οικογενειακή 

κατάσταση 

Από 1.1.2006 

Από 1.9.2006 

Από 1.5.2007 

ΑΓΑΜΩΝ 

27,18 ΕΥΡΩ 

27,96 ΕΥΡΩ 

29,39 ΕΥΡΩ 

ΕΓΓΑΜΩΝ 

29,89 ΕΥΡΩ 

30,76 ΕΥΡΩ 

32,33 ΕΥΡΩ 


3. Τα ανωτέρω ημερομίσθια οφείλονται στο ακέραιο 
για απασχόληση έξι (6) ωρών και σαράντα (40) πρώτων 
λεπτών της ώρας ημερησίως. 

4. Ως νυκτερινή εργασία λογίζεται η απασχόληση εκεί¬ 
νη που εμπίπτει στη χρονική περίοδο μεταξύ της 10ης 
νυκτερινής ώρας (22.00) και της 6ης πρωινής (06.00) της 
επόμενης ημέρας και οι αποδοχές τους καταβάλλονται 
με προσαύξηση 25%. 

5. Η εργασία που πραγματοποιείται κατά τις Κυριακές 
και με νόμο εξαιρέσιμες εορτές του έτους αμείβεται με 
προσαύξηση 75%. 

6. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 

Αριθμ. 11780 (4) 

Καθορισμός των όρων αμοιβής και εργασίας των Μου¬ 
σικών που απασχολούνται σε Δημοτικές Επιχειρή¬ 
σεις Πολιτιστικής Ανάπτυξης, Δημοτικούς Οργανι¬ 
σμούς κ.λ.π, με μορφή Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του άρθρου 29 του ν. 1558/1985 
«Κυβέρνηση και Κυβερνητικά Όργανα» όπως 
τροποποιήθηκε με τις παρ. 4 και 8 του άρθρου 7 του 
ν. 1943/1991 και του άρθρου 29Α του ίδιου νόμου που 
προστέθηκε με το άρθρο 27 του ν. 2081/1992 (154Α') και 
αντικαταστάθηκε με το άρθρο 1 παρ. 2α του ν. 2469/1997 
(38Α') και του άρθρου 5 του π.δ. 368/1989 (163Α'). 

2. Τις διατάξεις του α.ν. 435/1968 (ΦΕΚ 124/Α'/ 
4.6.1968). 

3. Το γεγονός ότι δεν υπάρχει αντίστοιχη επαγγελ¬ 
ματική οργάνωση των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης 
εργασίας για την εν λόγω κατηγορία μισθωτών. 

4. Την υπ’ αριθμ. 12499/4.8.2004 (ΦΕΚ 1223/Β710.8.2004) 
κοινή υπουργική απόφαση. 

5. Τις υπ’ αριθ. 340/24.2.2006 αιτήσεις της Πανελλήνιας 
Ένωσης Μουσικών Οργανισμών Τοπικής Αυτοδιοίκησης 
«ΠΕΜ-ΟΤΑ» και την υπ’ αριθμ. 1/12.4.2006 αίτηση της 
Πανελλήνιας Ομοσπονδίας Καλλιτεχνικού Προσωπικού 
- ΟΤΑ. 

6. Τις σχετικές γνωμοδοτήσεις του Ανωτάτου Συμβου¬ 
λίου Εργασίας κατά τις συνεδριάσεις του στις 11.7.2005 
και 17.4.2006. 

7. Το π.δ. 91/1994 (ΦΕΚ 68/Α76.5.1994) «Διορισμός 
Υπουργού και Αναπληρωτή Υπουργού Εθνικής Οικο¬ 
νομίας». 

8. Την από 12.4.2006 Εθνική Γενική Συλλογική Σύμβα¬ 
ση Εργασίας ετών 2006 και 2007 (πράξη κατάθεσης 
Υπουργείου Απασχόλησης και Κοινωνικής Προστασίας 
14/13.4.2006). 

9. Το π.δ. 81/2002 (ΦΕΚ 57/Α721.3.2002) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

10. Την υπ’ αριθμ. Υ1/2004 απόφαση του Πρωθυ¬ 
πουργού «Μεταβολή τίτλων Υπουργείων και καθο¬ 
ρισμό της σειράς τάξης των Υπουργείων» (ΦΕΚ 513/ 
Β710.3.2004). 

11. Τους λόγους δημοσίου συμφέροντος, καθόσον η 
βιωσιμότητα των Δημοτικών Επιχειρήσεων, εξαρτάται 
και από κρατική επιχορήγηση. 

12. Το γεγονός ότι για το έτος 2005 δεν εκδόθηκε κοι¬ 
νή απόφαση για χορήγηση αυξήσεων των αποδοχών. 

13. Την υπ’ αριθμ. 80030/19.4.2006 (ΦΕΚ 501/Β719.4.2006) 
κοινή απόφαση Πρωθυπουργού και Υπουργού Απασχό¬ 
λησης και Κοινωνικής Προστασίας «Ανάθεση αρμοδιο¬ 
τήτων στον Υφυπουργό Απασχόλησης και Κοινωνικής 
Προστασίας», αποφασίζουμε: 

Αρθρο 1 

Στις διατάξεις της απόφασης αυτής υπάγεται το 
καλλιτεχνικό προσωπικό που απασχολείται στα 
πάσης φύσεως Νομικά Πρόσωπα Ιδιωτικού Δικαίου 
των Οργανισμών Τοπικής Αυτοδιοίκησης (Επιχειρήσεις 


Πολιτιστικής Ανάπτυξης, Πολιτιστικοί Οργανισμοί, 
Πνευματικά Κέντρα κ.λπ.): 

α) ως εκπαιδευτικό προσωπικό των ενταγμένων στα 
Ιδρύματα αυτά ωδείων - μουσικών σχολών και 
β) ως μέλη μουσικών συνόλων (Διευθυντές, 
Αρχιμουσικοί, Κορυφαίοι μουσικοί, μουσικού με σύμβαση 
εργασίας αορίστου ή ορισμένου χρόνου. 

Άρθρο 2 

Στο προσωπικό του άρθρου 1 εντάσσονται: 
α) οι πτυχιούχοι σχολών : 

αα) σύμφωνα με το β.δ. 16/1966 (ΦΕΚ 7/Α71966) «περί 
ιδρύσεως ιδιωτικών μουσικών ιδρυμάτων», 
αβ) σύμφωνα με το άρθρο 48 παρ. 1 και 2 του ν. 
1597/1986 (ΦΕΚ 68/Α71986) και 
β) οι δάσκαλοι και οι μουσικοί χωρίς πτυχίο. 

Άρθρο 3 

Η κατάταξη και διαβάθμιση αυτών ανάλογα με 
τα τυπικά και ουσιαστικά προσόντα, καθώς και τα 
καθήκοντα και τη θέση που κατέχουν, περιγράφονται 
στα : Β.Δ. 16/1966, π.δ. 476/1981, π.δ. 253/1983, π.δ. 22/1990, 
π.δ. 562/1993 και το άρθρο 48 του ν. 1597/1986 και έχει 
ως εξής: 

Α' Κατηγορία : Εκπαιδευτικό προσωπικό Ωδείων 
κ.λπ. 

α) Διευθυντής 

β) Καθηγητής 

γ) Δάσκαλος 

δ) Επιμελητής και 

ε) Δάσκαλος χωρίς πτυχίο 

Β' Κατηγορία : Προσωπικό Μουσικών Συνόλων 

α) Διευθυντής 

β) Αρχιμουσικός 

γ) Διευθυντής Χορωδίας 

δ) Κορυφαίος 

ε) Μουσικός και 

στ) Μουσικός χωρίς πτυχίο. 

Ειδικότερα τα προσόντα για κάθε αντίστοιχη θέση 
και τίτλο ορίζονται για μεν την Α' κατηγορία από τα 
άρθρα 15 και 16 του β.δ. 16/1966, για δε τη Β' κατηγορία 
από το π.δ. 476/1981. 

Αρθρο 4 

α) Σε όλο το προσωπικό των ανωτέρω κατηγοριών 
χορηγείται για κάθε ώρα απασχόλησης αμοιβή ίση με 
το ποσό των 6,33 ΕΥΡΩ από 1.1.2006 πλην των δασκάλων 
και των μουσικών χωρίς πτυχίο που η αμοιβή για κάθε 
ώρα απασχόλησης είναι 5,86 ΕΥΡΩ από 1.1.2006. 

β) Επιδόματα : Το ωρομίσθιο αυτό προσαυξάνεται με 
τα κάτωθι επιδόματα : 

βα) Επίδομα έντεκα (11) τριετιών : εκ ποσοστού 10% 
η χορήγηση της πρώτης τριετίας και εκ ποσοστού 5% 
κάθε μιας των υπολοίπων δέκα (10) τριετιών. 

Η προϋπηρεσία αποδεικνύεταί: 
α) για το εκπαιδευτικό προσωπικό των ωδείων - 
μουσικών σχολών από βεβαίωση του προηγούμενου 
ή των προηγούμενων εργοδοτών, ιδιοκτητών ωδείων 
- μουσικών σχολών, στη οποία θα αναφέρεται ο αριθμός 
της απόφασης διορισμού του Υπουργού Πολιτισμού, 
β) για το προσωπικό των μουσικών συνόλων από 
βεβαίωση του προηγούμενου ή των προηγούμενων 
εργοδοτών, στην οποία αναφέρονται η ειδικότητα και 
ο βαθμός ή από την προσκόμιση του ασφαλιστικού 

βιβλιαρίου, εάν από αυτό αποδεικνύονται τα ίδια, δηλαδή 
η ειδικότητα και ο βαθμός. 

ββ) Επίδομα ατομικής μελέτης σε ποσοστό 35%. 

βγ) Ειδικό επίδομα συνθηκών : Για το προσωπικό μου¬ 
σικών πνευστών οργάνων συνόλων σε ποσοστό 15% και 
των λοιπών οργάνων σε ποσοστό 10%. 

βδ) Επίδομα γάμου 10%: Το επίδομα αυτό χορηγείται και 
στους άγαμους γονείς καθώς και στους ευρισκόμενους 
σε κατάσταση χηρείας ή διαζεύξεως (άρθρο 20 παρ. 2 
του ν. 1849/1989). 

βε) Επίδομα θέσης : 20% για τους Διευθυντές Ωδείων 
και Μουσικών Συνόλων στους οποίους περιλαμβάνονται 
και οι Αρχιμουσικοί στην περίπτωση που διευθύνουν 
μεγάλα σύνολα (Συμφωνικές, Φιλαρμονικές). 

Άρθρο 5 

Επιδόματα Χριστουγέννων - Πάσχα - Θερινής 
αδείας: Στους εργαζόμενους της κατηγορίας αυτής, 
ανεξαρτήτως εάν συνδέονται με εργασιακή σχέση 
αορίστου ή ορισμένου χρόνου, καταβάλλονται επιδόματα 
εορτών Χριστουγέννων και Πάσχα, σύμφωνα με τις 
διατάξεις της υπ’ αριθμ. 19040/1981 κοινής υπουργικής 
απόφασης (ΦΕΚ 742/Β'/1981) και αδείας και επιδόματος 
αδείας σύμφωνα με την ισχύουσα νομοθεσία. 

Άρθρο 6 

Σε περίπτωση απασχόλησης του προσωπικού αυτής 
της απόφασης κατά τις Κυριακές και τις αργίες, οι 
αντίστοιχες αποδοχές καταβάλλονται προσαυξημένες 
κατά 75%. 

Αρθρο 7 

α) Μεταξύ δύο διδακτικών ωρών διενεργείται διάλειμμα 
10 λεπτών. 

β) Η διάρκεια της Υπηρεσίας (πρόβα ή εμφάνιση) στα 
μουσικά σύνολα ορίζεται σε 3 ώρες. Μεταξύ 3 ωρών 
πρόβας διενεργείται εικοσάλεπτο διάλειμμα, που μπορεί 
να διαιρείται σε δύο δεκάλεπτα. Σε περίπτωση που 
τα μουσικά σύνολα πραγματοποιούν την ίδια ημέρα 2 
υπηρεσίες, αφήνεται περιθώριο τουλάχιστον μιας (1) 
ώρας για ανάπαυση των μουσικών. 

γ) Όλες οι θεσμικές διατάξεις των Εθνικών Γενικών 
Συλλογικών Συμβάσεων Εργασίας, όπως ισχύουν, 
εφαρμόζονται και στους υπαγόμενους στην παρούσα, 
εργαζόμενους. 

Άρθρο 8 

Αποδοχές ανώτερες απ’ αυτές που καθορίζονται 
με την παρούσα και ευνοϊκότεροι όροι εργασίας, που 
προβλέπονται από νόμους, διατάγματα, Υπουργικές 
Αποφάσεις, Σ.Σ.Ε. ή Διαιτητικές Αποφάσεις, Κανονισμούς 
εργασίας, έθιμα κ.λπ., δεν θίγονται και εξακολουθούν 
να ισχύουν. 

Κάθε προηγούμενη απόφαση από την ισχύ της 
παρούσας καταργείται. 

Άρθρο 9 

Η παρούσα ισχύει από 1.1.2006. 

Αρθρο 10 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 

Αριθμ. 3818 -♦- (5) 

Καθιέρωση ανωτάτων ορίων υπερωριακής απασχόλησης, 
των εργαζομένων σε Βιομηχανικές, Βιοτεχνικές 
επιχειρήσεις, εκμεταλλεύσεις και εργασίες, για το 
Β’ ημερολογιακό εξάμηνο 2006. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του π.δ. 63/2005 «Κωδικοποίηση 
της Νομοθεσίας για την Κυβέρνηση και Κυβερνητικά 
Όργανα». 

2. Το π.δ. 368/1989 «Οργανισμός Υπουργείου Εργασίας», 
όπως τροποποιήθηκε και συμπληρώθηκε μεταγενέστερα 
με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γ ενικής Γ ραμματείας 
Κοινωνικών Ασφαλίσεων, από το Υπουργείο Υγείας- 
Πρόνοιας και Κοινωνικών Ασφαλίσεων, στο Υπουργείο 
Εργασίας». 

5. Τις διατάξεις του άρθρου 18 του π.δ/τος της 8.4.1932, 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λπ.», που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

6. Τις διατάξεις του π.δ/τος της 27.6.1932, «περί 
κωδικοποιήσεως και συμπληρώσεως των περί δώρου 
εργασίας διατάξεων». 

7. Τις διατάξεις του β.δ/τος της 14.8.1950, «περί 
κανονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

8. Τις διατάξεις του ν.δ/τος 515/1970, «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

9. Τις διατάξεις του π.δ. 410/1988, «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Το άρθρο 27 του ν. 2081/1992 «Ρύθμιση του θεσμού 
των επιμελητηρίων, τροποποίηση των διατάξεων του ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών 
επαγγελμάτων και άλλες διατάξεις». 

11. Την υπ’ αριθμ. 80030/19.4.2006 απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Β' 501). 

12. Την από 21.6.2006 γνώμη του Ανωτάτου Συμβουλίου 
Εργασίας (ΑΣΕ). 

13. Το γεγονός ότι από την απόφαση αυτή δεν 
προκαλείται δαπάνη στον κρατικό προϋπολογισμό, 
αποφασίζουμε: 

Καθορίζουμε τα ανώτατα όρια υπερωριακής 
απασχόλησης των εργαζομένων στις Βιομηχανικές, 
Βιοτεχνικές επιχειρήσεις, εκμεταλλεύσεις και εργασίες 
(Δημοσίου και Ιδιωτικού Τομέα) για το Β' ημερολογιακό 
εξάμηνο 2006, ως εξής : 

1. Των ναυπηγικών βιομηχανιών και βιοτεχνιών, των 
συνεργείων επισκευής αυτοκινήτων ΟΑΣΑ (για το ειδι¬ 
κευμένο τεχνικό προσωπικό αυτών), των τεχνικών έργων 
οδοποιίας, εγγειοβελτιωτικών, αρδευτικών, αποστραγ¬ 
γιστικών, υδροηλεκτρικών, τουριστικών, λιμενικών και 
λοιπών έργων, των υπηρεσιών λειτουργίας, συντήρησης 
και επισκευής του μηχανικού εξοπλισμού του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
και Νομαρχιακών Ταμείων, των εκτελουμένων από τις 
Υπηρεσίες του Υπουργείου Γεωργίας έργων και εργα¬ 
σιών, των Ναυστάθμων και των εν γένει εργοστασίων, 
εργοταξίων και συνεργείων των Ενόπλων Δυνάμεων, 
του Οργανισμού Λιμένα Θεσσαλονίκης και της Δημόσιας 
Επιχείρησης Ηλεκτρισμού (ΔΕΗ), ως ανώτατο όριο τις 
τριάντα (30) ώρες. 

2. Των λοιπών εκτός από τις αναφερόμενες στην προ¬ 
ηγούμενη παράγραφο επιχειρήσεων, εκμεταλλεύσεων 
και εργασιών σε όλη τη χώρα, ως ανώτατο όριο τις 
είκοσι πέντε (25) ώρες. 

3. Για τις επιχειρήσεις που λειτουργούν όλο το 24ωρο 
με εναλλασσόμενες ομάδες σε περιπτώσεις έκτακτης 
ασθένειας ή αυθαίρετης απουσίας εργαζομένου κάποιας 
ομάδας, μπορεί για την κάλυψη της θέσης του εργαζο¬ 
μένου που απουσιάζει και για χρονικό διάστημα μέχρι 
πέντε (5) ημέρες στον ίδιο μήνα, να απασχοληθούν υπε- 
ρωριακά μέχρι τέσσερις (4) ώρες την ημέρα και εντός 
των πλαισίων των παραγρ. 1 και 2 αντίστοιχα εργαζόμε¬ 
νοι της ίδιας ειδικότητας των άλλων ομάδων εργασίας 
με αναγγελία προς την αρμόδια υπηρεσία (Κοινωνική 
Επιθεώρηση) την επομένη ημέρα της απουσίας. 

4. Οι διατάξεις της απόφασης αυτής, δεν εφαρμόζο¬ 
νται στο προσωπικό των αρτοποιείων, των αυτοκινήτων, 
των επιχειρήσεων που δεν υπάγονται στις διατάξεις του 
π.δ/τος της 27.6/4.7.1932 καθώς και επί των επιχειρήσεων 
στις οποίες οι διατάξεις «περί οκταώρου» επεκτάθηκαν 
με τη μορφή αυτοτελών ρυθμίσεων χωρίς αναφορά στις 
διατάξεις του π.δ/τος της 27.6/4.7.1932. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200479. (6) 

Καθορισμός αριθμού θέσεων για το Δήμο Μελισσίων 
που πληρούνται από άτομα που προστατεύονται από 
το ν. 2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220Α') 


«Συνταγματικά κατοχυρωμένες ανεξάρτητες αρχές 
.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασί¬ 
ας». 

5. Το υπ’ αριθμ. 6084/1.6.2006 έγγραφο του Δήμου 
Μελισσίων για την επικείμενη έκδοση προκήρυξης, 
πλήρωσης δέκα τριών (13) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων 
και ειδικοτήτων, για το Δήμο Μελισσίων. 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Καθορίζουμε το συνολικό αριθμό των θέσεων 
εργασίας για το Δήμο Μελισσίων, που πρόκειται να 
πληρωθούν από άτομα που προστατεύονται από τις 
διατάξεις του ν. 2643/1998, σε μία (1). 

Β. Η ανωτέρω θέση δίδεται, στην κατηγορία Ατομα με 
Ειδικές Ανάγκες (Α.Μ.Ε.Α.) (πρώτο εδάφιο περίπτωσης 
β’παρ.1, άρθρου 1 ν. 2643/1998) και θα καλυφθεί από 
άτομο της κατηγορίας Πρωτοβάθμιας εκπαίδευσης ΥΕ 
Εργατών Καθαριότητας. 

ΝΟΜΑΡΧΙΑ: Αττικής. 

ΦΟΡΕΑΣ: Δήμος Μελισσίων. 

ΚΛΑΔΟς / ΕΙΔΙΚΟΤΗΤΑ: ΥΕ Εργατών Καθαριότητας. 

ΚΑΤΗΓΟΡΙΑ ΠΡΟΣΤΑΣΙΑΣ: Α.Μ.Ε.Α. 

©ΕΣΕΙΣ Ν. 2643/1998:1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. Υ3β/Γ.Π. οικ. 74449 (7) 

Επιστημονική διασύνδεση της Μονάδας Χρόνιας Αιμο¬ 
κάθαρσης «ΛΑΪΚΗ ΜΕΡΙΜΝΑ ΕΠΕ» με το Γ ενικό Νο¬ 
σοκομείο «ΑΣΚΛΗΠΙΕΙΟ» Βούλας. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 31 του ν. 2646/1998 « Ανά¬ 
πτυξη του Εθνικού Συστήματος Κοινωνικής Φροντίδας 
και άλλες διατάξεις»(ΦΕΚ 236/Α7998). 

2. Τις διατάξεις του π.δ/τος 225/2000 «Καθορισμός 
κριτηρίων κατά περιφέρεια και περιοχή όρων... για την 
έγκριση σκοπιμότητας και την ίδρυση και λειτουργία 
Μονάδων Χρόνιας Αιμοκάθαρσης εκτός Νοσοκομείων 
και Κλινικών» (ΦΕΚ 194/Α72000). 

3. Την υπ’ αριθμ. 30356/15.3.2006 κοινή απόφαση με 
θέμα «Ανάθεση αρμοδιοτήτων στους Υφυπουργούς Υγεί¬ 
ας και Κοινωνικής Αλληλεγγύης» (ΦΕΚ 311/Β72006). 

4. Την υπ’ αριθμ. Υ3β/Γ.Π. 141401/8.2.2006 υπουργική 
απόφαση με θέμα: «Εγκριση σκοπιμότητας για την 
ίδρυση και λειτουργία Μονάδας Χρόνιας Αιμοκάθαρσης 

στο Δήμο Αγ. Δημητρίου του Νομού Αττικής από την 
εταιρεία με την επωνυμία «ΛΑΪΚΗ ΜΕΡΙΜΝΑ ΕΠΕ». 

5. Την υπ’ αριθμ. 3747/27.4.2006 απόφαση του Νομάρ¬ 
χη Αθηνών Τομέα Νότιας Αθήνας με θέμα « Χορήγηση 
άδειας ίδρυσης Μ.Χ.Α. στην εταιρεία «ΛΑΪΚΗ ΜΕΡΙΜΝΑ 
ΕΠΕ». 

6. Την υπ’ αριθμ. 1262/14.6.2006 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας 
(ΚΕ.Σ.Υ). 

7. Το γεγονός ότι από τις διατάξεις της Απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε την επιστημονική διασύνδεση της Μονά¬ 
δας Χρόνιας Αιμοκάθαρσης (Μ.Χ.Α.) που ιδρύθηκε στο 
Δήμο Αγίου Δημητρίου από την Εταιρεία «ΛΑΪΚΗ ΜΕΡΙ¬ 
ΜΝΑ ΕΠΕ» με το Γενικό Νοσοκομείο Αθηνών «ΑΣΚΛΗ¬ 
ΠΙΕΙΟ» Βούλας. 

Το Γενικό Νοσοκομείο «ΑΣΚΛΗΠΙΕΙΟ » Βούλας θα κα¬ 
λύπτει τη Μονάδα Χρόνιας Αιμοκάθαρσης (Μ.Χ.Α.) της 
Εταιρείας« ΛΑΪΚΗ ΜΕΡΙΜΝΑ Ε.Π.Ε.» επιστημονικώς κατά 
τις ημέρες γενικής εφημερίας και σε ώρα πέραν της 
κανονικής του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθ. 5379 (8) 

Λειτουργία καταστημάτων κατά τις Κυριακές και 
αργίες, στο Νομό Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) του άρθρου 46 παρ. 2 του ν. 2224/1994 «Ρύθμιση 
θεμάτων εργασίας συνδικαλιστικών δικαιωμάτων, υγι¬ 
εινής και ασφαλείας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις», 

β) τις όμοιες του άρθρου 1 παρ. 1 ΣΤ(2) του ν. 2647/1998 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

2. Το υπ’ αριθμ. Δ.ΑΝΑΠΤ. 1455/23.5.2006 έγγραφο του 
Τμήματος Απασχόλησης της Νομαρχιακής Αυτ/σης Λευ¬ 
κάδας με το οποίο ζητείται ο καθορισμός λειτουργίας 
των καταστημάτων στο Νομό κατά τις Κυριακές και 
αργίες. 

3. Το υπ’ αριθμ. 720/5.4.2006 έγγραφο του Εμπορικού 
και Βιομηχανικού Επιμελητηρίου Λευκάδας. 

4. Το γεγονός ότι το Εμπορικό και Βιομηχανικό Επι¬ 
μελητήριο Λευκάδας συνηγορεί για τη λειτουργία των 
καταστημάτων τις Κυριακές και αργίες. 

5. Το υπ’ αριθμ. 1112/ΠΡ/11.4.2006 έγγραφο της Περιφέ¬ 
ρειας Ιονίων Νησιών-Διεύθυνσης Τουρισμού. 

6. Την ανάγκη εξυπηρέτησης των τουριστών κατά τη 
θερινή περίοδο στις τουριστικές περιοχές του Νομού 
Λευκάδας, αποφασίζουμε: 

Επιτρέπουμε τη λειτουργία κατά τις Κυριακές και 
αργίες των εμπορικών καταστημάτων και των κατα¬ 


στημάτων τροφίμων που εξυπηρετούν την τουριστική 
κίνηση σε αυστηρά οριοθετούμενες περιοχές Δήμων 
και Κοινοτήτων Λευκάδας που έχουν ανακηρυχθεί ως 
τουριστικοί τόποι για το χρονικό διάστημα από 1.5.2006 
έως 30.9.2006 και από ώρα 11.00 π. μ. μέχρι 22.00. μ.μ. 

Στους εργαζόμενους που επιθυμούν να απασχοληθούν 
κατά τις Κυριακές και αργίες θα χορηγούνται οι νόμιμες 
προσαυξήσεις καθώς και υποχρεωτικά αναπληρωματική 
ημέρα ανάπαυσης. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Κέρκυρα, 8 Ιουνίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθ. 28216 (9) 

Καθιέρωση υπερωριακής απασχόλησης με αμοιβή κατά 
τις απογευματινές ώρες, Κυριακές και εξαιρέσιμες 
ημέρες ή κατά τις νυχτερινές ώρες, των υπαλλήλων 
της Ν.Α. Λασιθίου για το Β' εξάμηνο 2006. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικα Νομαρχιακής 
Αυτοδιοίκησης». 

2. Τις διατάξεις του άρθρου 15 παρ. 18 εδ. 2 του ν. 
2503/1997 «Διοίκηση, Οργάνωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις. 

3. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση 
κ,λπ. (ΦΕΚ 180Α'/1999) και του άρθρου 16 του ν. 3205/2003 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., κ.λπ.» καθώς και την 
υπ’ αριθμ. 2/72757/0022/31.12.2003 διευκρινιστική εγκύκλιο 
του Γ.Λ.Κ σύμφωνα με τις οποίες η διαπίστωση της 
ανάγκης για υπερωριακή εργασία των υπαλλήλων των 
Νομαρχιακών Αυτοδιοικήσεων και η καθιέρωση αυτής 
γίνεται με απόφαση Νομάρχη. 

4. Τις ειδικές απρόβλεπτες, έκτακτες ή επείγουσες 
υπηρεσιακές ανάγκες που παρουσιάζονται από την ανά¬ 
γκη ελέγχου, επιτήρησης και πρόληψης κατά της γρίπης 
των πουλερικών για την αντιμετώπιση των οποίων η 
Νομαρχιακή Αυτοδιοίκηση απασχολεί τους υπαλλήλους 
της Κτηνιατρικής Υπηρεσίας μόνιμους και εποχιακούς 
(σχετικό το υπ’ αριθμ. 8179/11.2.2006 έγγραφο του Υπουρ¬ 
γού Αγροτικής Ανάπτυξης και Τροφίμων). 

5. Το υπ’ αριθμ. 8179/11.2.2006 έγγραφο του Υπ. Εσωτε¬ 
ρικών Δημοσ. Δ/σης & Αποκέντρωσης, για την ανάγκη 
εργασίας των υπαλλήλων των Δ/νσεων Κτηνιατρικής 
των Νομ. Αυτοδ. πέρα των εργασίμων ωρών και ημερών, 
λόγω ανάγκης ελέγχου, επιτήρησης και πρόληψης κατά 
της γρίπης των πτηνών. 

6. Το γεγονός ότι έχει εξασφαλισθεί πίστωση 17.280 
€ για την πληρωμή της συγκεκριμένης δαπάνης στον 
φορέα 292/00 Δαπάνες Δ/νσης Κτηνιατρικής και τον 
Κ.Α.Ε.0511 «υπερωριακή εργασία» (σχετ. αρ. απόφ. 290004 
αρ. πρωτ. 2/3981/25.1.2006 απόφαση του Υπουργού Οι¬ 
κονομίας και Οικονομικών), αποφασίζουμε: 

Διαπιστώνουμε την ανάγκη για υπερωριακή εργασία 
πέρα από τις ώρες της υποχρεωτικής απασχόλησης 

των υπαλλήλων μόνιμων και εποχιακών της Δ/νσης Κτη¬ 
νιατρικής, και καθιερώνουμε αυτήν με αμοιβή, για την 
αντιμετώπιση των ανωτέρω αυξημένων υπηρεσιακών 
αναγκών για το Β' εξάμηνο 2006 κατά τις απογευματι¬ 
νές ώρες, τις Κυριακές, εξαιρέσιμες ημέρες ή κατά τις 
νυχτερινές ώρες. 

Οι ώρες της υπερωριακής εργασίας θα καθορισθούν 
από τις απρόβλεπτες, έκτακτες ή επείγουσες περιπτώ¬ 
σεις ανάγκης τήρησης των μέτρων βιοασφάλειας κατά 
της γρίπης των πουλερικών και θα είναι το ανώτερο 60 
ώρες απογευματινές, 16 ώρες Κυριακές και εξαιρέσιμες 
και 16 ώρες νυκτερινές το ανώτερο, ανά μήνα και ανά 
υπάλληλο και η συνολική δαπάνη δεν θα υπερβεί την 
υπάρχουσα πίστωση. 


Η δαπάνη αποζημίωσης βαρύνει τις εγκεκριμένες πι¬ 
στώσεις του Πρ/σμού της Ν.Α. Λασιθίου συνολικού ύψους 
δέκα επτά χιλιάδων 17.280,00 Ευρώ στον ΚΑΕ 0511. 

Η συγκρότηση των συνεργείων υπερωριακής απα¬ 
σχόλησης θα γίνει με απόφαση του προϊσταμένου της 
Δ/νσης Κτηνιατρικής. 

Η παρούσα απόφαση έχει αναδρομική ισχύ μέχρι ένα 
μήνα από την ημερομηνία δημοσίευσης στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Νικόλαος, 22 Ιουνίου 2006 
Ο Νομάρχης 
ΑΝΤΩΝΙΟΣ ΣΤΡΑΤΑΚΗΣ 

